Bražuolės geležinkelio tiltas

Bražuolės geležinkelio tiltas – geležinkelio tiltas per Bražuolės upelį Elektrėnų savivaldybėje, Vievio seniūnijoje, Dumbliko kaime. Dvikelis tiltas stovi Vilniaus–Kauno geležinkelio linijoje tarp Vievio (4,5 km) ir Baltamiškio stočių (0,3 km). Tiltas nutolęs 0,6 km į šiaurę nuo magistralės .

Po tiltu per Bražuolę abiem krantais praeina gruntinis kelias.Bražuolės geležinkelio tiltas maps.lt Tiltas vieno tarpatramio. 2014 m. duomenimis, patiltėje per upelį buvo permestas pėsčiųjų lieptas. Viena dalis tilto perdangos sudėta iš gelžbetoninių sijų, kita (liepto pusėje) – iš plieninių sijų, sustiprintų skersiniais ryšiais.Geležinkelio tiltas per Bražuolės upelį youtube.com 

 Istorija   

Tiltas išgarsėjo 1994 m. lapkričio 6 d. per Bražuolės diversiją, kai buvo apgriautas įvykusio sprogimo. Tuomet nugriuvo dalis laikančios konstrukcijos, deformavosi vieno kelio vėžė.20 metų po teroro akto: Bražuolės geležinkelio tilto sprogdintojai žinomi, bet nenuteisti 15min.lt 2014-11-06 Tiltas atstatytas per porą savaičių. Pažeistoje kelio pusėje suremontuota atrama, pakelta ir atversta sprogdinta gelžbetoninė sija. Paleidus bandomąjį geležinkelio sąstatą, jokių įtrūkimų sijoje bei naujai išbetonuotoje atramos dalyje nepastebėta. Remonto metu vyko traukinių eismas su greičio apribojimais sveikuoju keliu. Per parą važiavo iki šimto sąstatų.Panoramos archyvai. Pradėtas traukinių eismas per Bražuolės upę lrt.lt/mediateka

 Šaltiniai 

 Nuorodos 

 Kariai taiso tiltą per Bružolos (Bražuolės?) upę. "Karys" 1928 m. Nr.48 e-kinas.lt
 Geležinkelių tiltai ir viadukai Lietuvoje miestai.net

Kategorija:Lietuvos sijiniai tiltai
Kategorija:Elektrėnų savivaldybės tiltai
Kategorija:Geležinkelio tiltai Lietuvoje